Sabinet | Volume 110, Issue 3200
Volume 110, Issue 3200, 2007
Die Kerkblad - Volume 110, Issue 3200, June 2007
Volume 110, Issue 3200, June 2007
Slegs die God van vrede kan vrede bring : uit die Woord
Baie mense in hierdie wêreld smag na vrede. Die wêreld is 'n kookpot van haat en oorlog. Vance skryf in 'n artikel oor Horrors of War dat die wêreld in 2004 by 15 groot oorlogskonflikte en by 'n verdere 20 kleiner -konflikte betrokke was. Ons voel in ons eie land 'n beklemming om ons hart, want wie gaan volgende vermoor word? Wie gaan volgende sterf vanweë geweld of skakings of onrus? Waar is die vrede? Die wêreld verlang daarna. Die een vredesverdrag na die ander werk nie! Ds. Adrian Dieleman skryf dat in die 3 100 jaar van opgeskrewe wêreldgeskiedenis, die wêreld net 8% of 286 jaar vrede gehad het. Omtrent 8 000 vredesverdrae is gemaak en gebreek.
Het Cho soos Jesus gesterf? : redaksioneel
Die moord van 16 April 2007 deur die 23-jarige Cho Seunghui op 32 mense aan die Virginia Tech in Blacksburg in die VSA het nie net skokgolwe deur die VSA laat trek nie, maar deur die hele wêreld. Hoe is dit moontlik dat iemand so 'n daad kon pleeg? het almal gevra - en gewonder of Cho nie aan een of ander drastiese sielkundige afwyking gely het nie.
Ware leierskap : hoofartikel
Binne die volgende drie jaar gaan talle lande nuwe staatsleiers kies, en dan gaan die wêreldsamelewing 'n nuwe periode binne met waarskynlik talle veranderings.
Vernuwing of vernietiging van die kerk : brandpunt
Die pragtige en bekende reformatoriese stelling oor die kerk is ecclesia reformata semper reformanda ('n gereformeerde kerk behoort altyd te reformeer). Ons kan nooit dink of sê dat ons volmaak is nie, of dat ons nie hoef te verander nie, of dat ons gearriveer het nie. Daarom moet ons ons leerstellinge, ons kerkorde, ons ryke gereformeerde erfenis en ons besluite - kortom, alles wat ons as 'n geloofsraamwerk (of paradigma) het - voortdurend toets aan die waarheid van die Woord van God.
Die redakteur gesels met : Neels Jackson
Neels Jackson is op 5 April 1961 in Potgietersrus gebore, maar het in Pretoria grootgeword. Hy was in die Hoërskool Oos-Moot en op Tukkies waar hy 'n BA-graad, 'n nagraadse onderwysdiploma en 'n honneursgraad in Afrikaans gedoen het.
Die naam van die probleem is : sonde : skrifstudie
Ons kla vandag almal oor die vloedgolf van misdaad en geweld wat die land teister - net die getal moorde per jaar is al 'n skokkende 19 000. Die afgelope tyd is die land ook weer byna weekliks geskok met die nuus van jong kinders wat vermoor is. Dan praat ons nie eens van die korrupsie in regeringskringe en in die privaatsektor nie.
Wat is die oorsprong van misdaad? : tema
Author LAS (Lourens) Nel
Op 2 Februarie 1990 het die destydse staatspresident, FW de Klerk, aangekondig dat: "... die seisoen van (politieke) geweld verby is". Op Sondag 11 Februarie 1990 het Nelson Mandela, na 27 jaar se tronkstraf, as 'n vry man uit die tronk gestap en 'n nuwe era ingelei. Politieke geweld was verby ..
Die aard van misdaad vandag in Suid-Afrika : is dit nog misdaad of al oorlog? : tema
Sy het dit waarskynlik nie geskryf nie, maar die boodskap van protes in die klein dogtertjie se hande het getref: "Is ek die volgende een?" Dit is nie moeilik om bewyse aan te haal dat gewelddadige misdaad in Suid-Afrika ontstellend en katastrofies toegeneem het nie. Net twee dae se nuusgebeure kleur die moedeloosheid en ontsteltenis onder alle bevolkingsgroepe in rooi in: Onderwyseres voor klas doodgeskiet; boer dood gemartel; man pleeg moord vir 'n selfoon. Die meeste families kan van die ingrypende gevolge van misdaad getuig. Vyftien jaar gelede was dit skaars, maar vandag kan verskeie predikante van die telefoonoproep vertel: "Dominee, my seun is in 'n kaping geskiet."
Die verband tussen armoede en misdaad : tema
Geweldsmisdaad het 'n vernietigende effek op Suid-Afrika. Dit verswak ons lewensgehalte, dit reduseer grondwetlike regte tot papierregte, dit laat topgeskooldes landuit stroom. Kortom: dit ondermyn die fondamente van ons gemeenskap.
Vryheid se grense oorskry - ná 1994 : tema
Vergifnis na geweld : so het die Here my daardeur gelei : tema
Om die begrip "vryheid" in enige gesprek in te trek, is altyd problematies. Die een se vryheid is so maklik die ander se verknegtheid. In die begrip "vryheid" lê daar ook iets van die konsep "ruimte" - die ruimte om te beweeg; die ruimte om te dink en die ruimte om te doen. Vryheid moet nie met bandeloosheid verwar word nie, want in die ruimte om te dink en te doen lê daar baie groot dissipline vervat. Op sy maklikste is vryheid maar altyd moeilik!
Evangeliebediening aan die gevangene : tema
Hoe kry mens dit reg om so te vergewe dat jy nie geestelike letsels oorhou nadat jy gewelddadig aangerand en beroof is nie? Die redakteur het my gevra om iets te vertel van hoe die Here my deur so 'n ervaring gelei het.
Misdaad vra 'n nuwe hart : tema
"Dominee, die boodskap het by my begin spook na die kerkdiens." Aan die woord is Willem Nel, voormalige lid van die Americans-bende. Hy was die Sondag in die kerk toe daar uit Psalm 1 gepreek is. Dis die Psalm wat twee mense met mekaar vergelyk. Dit beskryf iemand wat die Here ken, en leef soos 'n boom wat by waterstrome geanker is. Sy lewe word geseën. Daarteenoor beskryf die digter ook 'n goddelose mens wat soos kaf is wat in die wind rondwaai. "Ek het geweet ek is die ou wat so rondwaai tussen my misdadige vriende. Ek was moeg om ook by die tronk in en uit te waai."
Misdaad en sending : tema
Author Pieter Kruger
Dit het tyd geword vir radikale optrede in 'n land wat geteister word deur misdaad en geweld. Dit help nie om saam in die modderbad van haat en geweld te klim en met modder begin teruggooi nie.
Die oes altyd te groot : die arbeiders altyd te min : diskussie
Source: Die Kerkblad 110, pp 34 –36 (2007)
Min mense in ons land is nog nie direk of indirek deur misdaad geraak nie. Niemand sal dit ontken nie dat onderdane van hulle owerhede mag verwag om alles in hulle vemoë te doen om misdaad teen te gaan (Rom 13:1-5). Sekerlik sal almal ook alles in hulle vermoë moet doen om hulle en hulle geliefdes te beveilig (Gen 32). Bowenal sal gelowiges hulle toevlug vind in God (Ps 54:1-5; 37:1- 5; Rom 12:17-21).
Grondhervorming - 'n gevallestudie : diskussie
Author Philippus Badenhorst
Dié artikel het sy ontstaan in 'n opdrag van die kuratore om die moontlike tekort aan predikante te ondersoek. Met die uitvoer van die opdrag kom 'n mens onder die diepe indruk van die misterie van die werk van God in sy kerk. Hy roep en Hy stuur, Hy versorg sy kerk. Wie hierdie artikel nie in dié lig sien nie en bloot vaskyk teen syfers, gaan hierdie wonder nie raaksien nie.
Die Nuwe Lewende Vertaling : 'n dinamiese Afrikaanse Bybel : diskussie
"Die aarde en alles wat daarop is, die wêreld en dié wat daarop woon, alles behoort aan die Here, want Hy het die fondamente daarvan in die see gelê en dit stewig gevestig in die waters" (Ps 24:1, 2). Dit is en bly die uitgangspunt en geloofsbasis van die gelowige boer en grondbesitter. Niemand wil krampagtig bly vasklou aan iets wat aan hom bloot as bestuurder toevertrou is nie. As dit die Almagtige God behaag om die grond waarop hy boer, aan iemand anders toe te vertrou, dan aanvaar ons dit uit sy hand, al is dit swaar. In sy voorsienigheid weet God beter as ons.
Besinning oor "verchristelikte" populêre liedere (1) : diskussie
Source: Die Kerkblad 110, pp 41 –42 (2007)
Die manier waarop die Nuwe Lewende Vertaling vanjaar in die media bekendgestel is, het ongelukkig tot groot verwarring gelei. Dit is bekendgestel as "uiteindelik die langverwagte, nuwe vertaling van die Bybel in Afrikaans". Die gevolg was dat hierdie vertaling verwar is met die nuwe Afrikaanse vertaling waarmee die Afrikaanse kerke verlede jaar, onder leiding van die Bybelgenootskap, begin het - die bronteks-georiënteerde ver taling wat onder meer op versoek van die Gereformeerde Kerke (Sinode 1993) aangepak is. Die verwarring blyk uit die talle oproepe wat die Bybelgenootskap ontvang het, waarin mense hulle verbasing uitgespreek het omdat die nuwe vertaling so vinnig afgehandel is. Dié vertaling is egter nog baie ver van klaar af. Na alle verwagting sal dit eers vroeg in die volgende dekade verskyn.
Hoe beïnvloed Christen-demokratiese regerings Wes-Europa? : diskussie
Source: Die Kerkblad 110, pp 43 –44 (2007)
Daar is veral drie Afrikaanse liedere wat deesdae nogal onder die aandag kom, naamlik Leeuloop, die Blou Bul-lied en veral De la Rey. Dit is seker onder die jong Afrikaners en in die Afrikaanse skole waar dié liedere die meeste gehoor word. Dit word oor die skool se interkom gespeel wanneer die onderwysers 'n ruskansie gegun word en die kinders in die klas gehou word. En die kinders stuur dit vir mekaar aan op hulle selfone.
Klassis Suid-Vrystaat hou jeugkamp : jeug
Author Wikus Vorster
Na afloop van einde verlede jaar se vervroegde algemene verkiesing het Nederland aan die begin van die jaar 'n nuwe koalisieregering gekry. Anders as wat baie waarnemers voorspel het, het die swaai nie na sosialisme gegaan nie, maar het 'n versterkte regering, bestaande uit hoofsaaklik Christen-demokrate, tot stand gekom.